Diari Oficial de la Generalitat Valenciana


Sumari del DOGV 4807, del 28-07-2004 (2004/7835)

Informació publica de la modificació del PGOU, per a la modificació de l'ordenació detallada de la zona industrial, elaborada pels servicis tècnics de l'Ajuntament.
--------------------------------------------------------------------------------------------------------------------------------------------------------------------

### Dades del document

Número de DOGV
:   4807

Data del DOGV
:   28-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7835


Organisme emissor
:   Ajuntament de Xàtiva

Tipus de document
:   Anunci

Informació publica de la modificació del PGOU, per a la modificació de l'ordenació detallada de la zona industrial, elaborada pels servicis tècnics de l'Ajuntament. [2004/M7835]
  
En virtut de l'acord adoptat pel Ple de l'Ajuntament de Xàtiva, celebrat en data 6 de maig de 2004, se sotmet a informació pública la modificació puntual del Pla General d'Ordenació Urbana de Xàtiva, pel que fa a les normes d'ordenació detallada, en concret la relativa a la zona industrial.
  
La documentació elaborada pels servicis tècnics de l'Ajuntament per a la modificació del Pla General que afecta determinacions de caràcter detallat, de la zona industrial, en concret, l'article 55 b, article 58 f) i la inclusió d'un nou apartat en l'article 58 denominat j), que quedaran redactats del següent tenor literal:
  
«Article 55. Règim general d'usos detallats de l'edificació: principal, compatibles i incompatibles.
  
b) Usos compatibles:
  
Oficines, espectacles, establiments públics i activitats recreatives, xicotet comerç, comerç mitjà, aparcament, garatge, en situacions 1a i 2a, esportiu, sanitari, administratiu, hostaleria, hostalatge, activitats de servicis vinculades funcionalment a les carreteres i previstes en l'ordenació sectorial d'estes, subministrament de carburant, viari i infraestructures i servicis públics urbans i territorials, i habitatge unifamiliar aïllat.
  
Article 58. Paràmetres de l'edificació:
  
f) Altura regulada: 11,00 m per damunt de la dita cota, no obstant això, es permetran ximeneres i qualsevol altre element singular servent al procés de producció industrial propi de l'ús dominant, «sense perjuí del que disposa l'apartat j) per als usos a què es referix.»
  
j) Condicions especials per als usos d'oficines, comercial, recreatiu, hostaleria i hostalatge: quan en un edifici s'implante un ús oficines, comercial, recreatiu, hostaleria o hostalatge, regiran el següents paràmetres específics:
  
d) Superfície mínima de la parcel·la : 7.500 m².
  
e) Nombre màxim de plantes: el nombre màxim de plantes de l'edificació és quatre (4).
  
f) Altura regulada: 14,50 m.
  
g) No es permetrà en cap cas una planta d'àtic.
  
Tot això sense perjuí del compliment de la resta de paràmetres que regixen les condicions de l'edificació i de la parcel·la.»
  
De conformitat al que disposa l'article 55 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística, el canvi o substitució de determinacions dels plans exigix complir el mateix procediment legal previst per a la seua aprovació, que s'exposarà al públic durant un mes, exhibint la documentació completa, mitjançant anunci en un diari d'informació general editat en la comunitat i simultàniament en el Diari Oficial de la Generalitat Valenciana, durant el qual es podran formular al·legacions així com consultar en este Ajuntament ?Departament d'Urbanisme?, les actuacions que es deriven de l'esmentada documentació.